Евгений Максиман хва Примаков

**Евгений Максиман хва Примаков** (, , Киев — , Москва) — шурайринни урусатдин экономист, рагъэкъечӀдай патахъай алим, арабист, сиясатдинни гьукуматдин крархъан, экономикадин илимрин духтур (1969), профессор (1972), акьалтӀай чӀехи ва тамам ихтияр авай векил (1996) я. «РТИ» АЖТ-дин директоррин шурадин регьбер; «Меркурий-клубдин» президент, шурадин регьбер ; УИА-дин Ситуациядин анализдин юкьван регьбер я.

СССГ-дин ИА-дин академик (1979, член-корреспондент 1974). СССГ-дин гьукуматдин премиядин (1980) ва Урусатдин гьукуматдин премиядин (2014) лауреат я. 1959-лагьай йисалай гатӀумна ШГ-дин КП член я.

УИА-дин президиумдин член, Урусатдин Федерациядин Президентдихъ галай Илимдихъайни маарифдихъай шурадин президиумдин член, Урусатдин Федерациядин Федерал АлтӀушундин Федерациядин АлтӀушундин регьбердихъ галай Илимдинни экспертрин шурадин член, Халкьарин арада авай крарихъай Урусатдин шурадин Килигунин шурадин регьбер я.

СССГ-дин Лап кьилин Шурадин ГалкӀдин Шурадин регьбер (1989—1990); СССГ-дин Килигна чирунин юкьван къуллугъдин регьбер (1991); Урусатдин Къецепатан килигна чирунин къуллугъдин директор (1991—1996); УФ-дин къецепатан крарин министр (1996—1998); Урусатдин Федерациядин Гьакиматдин кьил (1998—1999); Урусатдин Алишверишдинни индустриядин палатадин президент (2001—2011) я.

ШГКП-дин Юкьван комитет член (1989—1990; 1986—1989 йисаррин арада ЮК-дин членриз кандидат) я. Гьукуматдин думадин ІІІ-лагьай кӀватӀунин депутат (2000—2001) я.

## Уьмуьрдин рехъ

### Жегьил йисар

1929-лагьай йисан 29-лагьай октябрдиз Киевда дидедиз хьана (документрив кьурвал), акӀ ятӀани Примакован рушан гафаралди ам Москвада хана.

1994-лагьай йисуз, иридлагьай класс акьалтӀарна, Евгений курсант яз Бакуда авай Гьуьлуьн дяведин гьазурвилин училищедик экечӀна, практика «Правда» кӀелунин гимидал тухвана. 1946-лагьай йисуз сагъвилиз килигна (духтурриз адак квай туберкулездин сифте кьилин стадия акуна) ам училищедай акъудна.

1948-лагьай йисуз ада Тбилисида 14-лагьай итимрин юкьван мектебда цӀудлагьай класс акьалтӀарна. Муаллимри адаз чӀаларихъ ва математикадин илимрихъ авай гьевес къейдзвай тир.

### Карьерадин эгечӀун

1953-лагьай йисуз «арабрин уьлквейрин патахъай уьлквеяр чирун» пешедай ада Москвадин РагъэкъечӀдай патан уьлквеяр чирунин институтдин арабрин хел акьалтӀарна. 1956-лагьай йисуз МГьУ-дин экономикадин факултетдин аспирантура акьалтӀарна.

1956-лагьай йисуз ССРГ-дин ИА-дин дуьньядин экономикадин ва халкьарин арада авай рафтарвилерин рекьяй институтда (ИМЭМО) ада чӀехи илимдин кӀвалаххъандин чка кьунва.

Къецепатан уьлквейриз ракъурзавай радиовещаниедин Кьилин управлениеда авай араб редакциядин кьилин редактор Сергея Каверина Примаковаз вичин редакцияда кӀвалахиз эверна.

1956-1962-лагьай йисарин къене Примакова ССРГ-дин Гостелерадиода корреспондент яз, жавабдарвилин редактор яз, кьилин редактордин эвез яз, араб уьлквейриз ракъурзавай радиовещаниедин кьилин редактор яз кӀвалахна.

1957-лагьай йисуз ада садлагьай сеферда РагъакӀидай патаз фенва — Аравилин гьуьлел круиз авуна.

1959-лагьай йисуз «Экспорт капитала в некоторые арабские страны — средство обеспечения монопольно высоких прибылей» темадай ада кандидатвилин диссертация хвена, экономикадин илимрин кандидат я.

1962 йисуз сентябрни декабр варцарин къене — ИМЭМО-да чӀехи илимдин кӀвалаххъан яз кӀвалахна. 1962-лагьай йисуз ЦК КПСС-дин Пропагандадинни агитациядин хилен кураторрихъ галаз хьанвай конфликтдин гъиляй вичиз кӀандайвал къуллугъдай экъечӀна.

## Баянар

## ЭлячӀунар
* 
* РАН сайтда профил